Internetda tarqalgan videodagi voqeaning asosiy ishtirokchilari bo‘lgan 2 shaxs qidirilmoqda

Toshkent shahar IIBB O‘zbekiston Respublikasi Jinoyat Kodeksining 277-moddasida («Bezorilik») nazarda tutilgan jinoyatni sodir etganlikda gumonlanayotgan ikki shaxs qidirilayotgani haqida ma'lum qildi.
Ular:
Olmazor tumanida yashovchi Jo‘rayev Shohrux Qobil o‘g‘li, 1991 yilda tug‘ilgan;
Shayxontohur tumanida yashovchi Nuritdinov Bekzod Paxritdinovich, 1987 yilda tug‘ilgan
Qayd etilishicha, ushbu shaxslar Internetda tarqalgan videodagi voqeaning asosiy ishtirokchilari hisoblanadi. Ularning manzili haqida ma'lumotga ega bo‘lgan fuqarolardan 102 yoki 272-98-39, 231-95-13, 362-51-14 telefon raqamlariga qo‘ng‘iroq qilish so‘ralgan.
Bildirilishicha, Toshkent shahar IIBB qo‘ng‘iroq egasining shaxsi oshkor qilinmasligini kafolatlaydi.
Eslatib o‘tamiz, avvalroq «Spark» va «Jiguli»dagi shaxslar o‘rtasidagi hodisa bo‘yicha batafsil ma'lumot berilgandi.